Οδηγία 2003/45/ΕΚ της Επιτροπής

της 28ης Μαΐου 2003

για τροποποίηση της οδηγίας 2002/57/ΕΚ του Συμβουλίου περί εμπορίας των σπόρων προς σπορά των ελαιούχων και κλωστικών φυτών

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 2002/57/ΕΚ του Συμβουλίου, της 13ης Ιουνίου 2002, περί εμπορίας των σπόρων προς σπορά των ελαιούχων και των κλωστικών φυτών(1), όπως τροποποιήθηκε από την οδηγία 2002/68/ΕΚ(2), και ιδίως το άρθρο 2 παράγραφος 3α και το άρθρο 24,

Εκτιμώντας τα ακόλουθα:

(1) Στην οδηγία 2002/57/ΕΚ ορίζονται οι κοινοτικές διατάξεις για την εμπορία σπόρων προς σπορά ελαιούχων και κλωστικών φυτών εντός της Κοινότητας. Η οδηγία δεν καλύπτει, στον ορισμό της κατηγορίας των "βασικών σπόρων", τους σπόρους υβριδίων εκτός από εκείνους του ηλίανθου. Επιπλέον, στην οδηγία δεν καθορίζονται ειδικοί όροι που πρέπει να πληρούνται από τους σπόρους ελαιοκράμβης και βαμβακιού.

(2) Η απόφαση 95/232/ΕΚ της Επιτροπής, της 27ης Ιουνίου 1995, για τη διοργάνωση προσωρινών δοκιμασιών δυνάμει της οδηγίας 69/208/ΕΟΚ του Συμβουλίου προκειμένου να καθοριστούν οι όροι που πρέπει να πληρούνται από τους σπόρους υβριδίων και συνδυασμών ποικιλιών ελαιοκράμβης και γογγυλοκράμβης(3), όπως τροποποιήθηκε τελευταία από την οδηγία 2002/68/ΕΚ, έχει ως στόχο, μεταξύ άλλων, να καθορίσει τους όρους που πρέπει να πληρούνται από τους σπόρους υβριδίων ελαιοκράμβης για πιστοποίηση και εμπορία σύμφωνα με την κοινοτική νομοθεσία.

(3) Τα αποτελέσματα της προσωρινής δοκιμασίας που προβλέπεται στην απόφαση 95/232/ΕΚ επιβεβαίωσαν ότι πρέπει να καθοριστούν ειδικοί όροι για τους σπόρους υβριδίων ελαιοκράμβης. Συνεπώς, η οδηγία 2002/57/ΕΚ πρέπει να τροποποιηθεί ώστε να συμπεριληφθούν οι ειδικοί όροι.

(4) Ο ΟΟΣΑ καθόρισε κανόνες για σπόρους υβριδίων του ίδιου ή διαφορετικών ειδών βαμβακιού (Gossypium hirsutum και Gossypium barbadense). Για να εξασφαλισθεί συνοχή μεταξύ του ΟΟΣΑ και της ΕΕ στον τομέα αυτό, η οδηγία 2002/57/ΕΚ πρέπει να τροποποιηθεί ώστε να συμπεριληφθούν κανόνες ισοδύναμοι με εκείνους του ΟΟΣΑ.

(5) Οι συνδυασμοί ποικιλιών ελαιούχων και κλωστικών φυτών υπάγονται στο πεδίο εφαρμογής της οδηγίας 2002/57/ΕΚ. Ωστόσο, οι διατάξεις για τη σήμανση της οδηγίας αυτής δεν προβλέπουν κανόνες για τη σήμανση των σπόρων συνδυασμών ποικιλιών. Συνεπώς, προκειμένου να προβλεφθεί ειδική σήμανση για τους σπόρους συνδυασμών ποικιλιών, η οδηγία 2002/57/ΕΚ πρέπει να τροποποιηθεί ώστε να συμπεριληφθούν οι κατάλληλες απαιτήσεις για τη σήμανση των συνδυασμών ποικιλιών.

(6) Ως εκ τούτου, η οδηγία 2002/57/ΕΚ πρέπει να τροποποιηθεί αναλόγως.

(7) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 2002/57/ΕΚ τροποποιείται ως εξής:

1. Στο άρθρο 2 παράγραφος 1 στοιχείο γ), η εισαγωγική φράση αντικαθίσταται από τα εξής:

"γ) βασικοί σπόροι (ποικιλίες εκτός των υβριδίων): οι σπόροι."

2. Στο άρθρο 2 παράγραφος 1 στοιχείο δ), η εισαγωγική φράση αντικαθίσταται από τα εξής:

"δ) βασικοί σπόροι (υβρίδια)."

3. Τα παραρτήματα I, II και IV τροποποιούνται σύμφωνα με το κείμενο του παραρτήματος της παρούσας οδηγίας.

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από τις 31 Δεκεμβρίου 2003.

Οι διατάξεις αυτές που θεσπίζονται από τα κράτη μέλη αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

2. Τα κράτη μέλη ανακοινώνουν στην Επιτροπή τα κείμενα των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία αρχίζει να ισχύει την έβδομη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 28 Μαΐου 2003.

Για την Επιτροπή

David Byrne

Μέλος της Επιτροπής

(1) ΕΕ L 193 της 20.7.2002, σ. 74.

(2) ΕΕ L 195 της 24.7.2002, σ. 32.

(3) ΕΕ L 154 της 5.7.1995, σ. 22.

ΠΑΡΑΡΤΗΜΑ

Τα παραρτήματα I, II, και IV της οδηγίας 2002/57/ΕΟΚ τροποποιούνται ως εξής:

1. Το παράρτημα I τροποποιείται ως εξής:

α) Στο σημείο 1 προστίθεται το ακόλουθο εδάφιο:

"Στην περίπτωση υβριδίων ελαιοκράμβης, η καλλιέργεια βρίσκεται σε πεδίο παραγωγής στο οποίο δεν έχουν καλλιεργηθεί φυτά Cruciferae κατά τα τελευταία πέντε έτη."

β) Στο σημείο 2, ο πίνακας αντικαθίσταται από τον ακόλουθο πίνακα:

">ΘΕΣΗ ΠΙΝΑΚΑ>"

γ) Το σημείο 3 αντικαθίσταται από το εξής:

"3. Η καλλιέργεια παρουσιάζει επαρκείς ιδιότητες όσον αφορά την ποικιλιακή ταυτότητα και καθαρότητα ή στην περίπτωση καλλιέργειας καθαρής σειράς, επαρκείς ιδιότητες ποικιλιακής ταυτότητας και καθαρότητας όσον αφορά τα χαρακτηριστικά της.

Για την παραγωγή σπόρων προς σπορά ποικιλιών υβριδίων οι προαναφερόμενες διατάξεις εφαρμόζονται επίσης στους χαρακτήρες των γονέων συμπεριλαμβανομένης της αρσενικής στειρότητας ή της αποκατάστασης γονιμότητας.

Ειδικότερα οι καλλιέργειες Brassica juncea, Brassica nigra, Cannabis sativa, Carthamus tinctorius, Carum carvi, Gossypium spp. και τα υβρίδια Helianthus annuus και Brassica napus πρέπει να ανταποκρίνονται στους ακόλουθους κανόνες ή άλλους όρους:

Α. Brassica juncea, Brassica nigra, Cannabis sativa, Carthamus tinctorius, Carum carvi και Gossypium spp. εκτός των υβριδίων:

ο αριθμός των φυτών της καλλιέργειας τα οποία είναι εμφανές ότι δεν είναι σύμφωνα με την ποικιλία δεν υπερβαίνει:

- ένα ανά 30 m2 για τους βασικούς σπόρους,

- ένα ανά 10 m2 για τους πιστοποιημένους σπόρους.

Β. Υβρίδια του Helianthus annuus:

α)

>ΘΕΣΗ ΠΙΝΑΚΑ>

β) για την παραγωγή σπόρων προς σπορά ποικιλιών υβριδίων, πρέπει να τηρούνται οι ακόλουθοι κανόνες ή άλλοι όροι:

αα) τα φυτά του αρσενικού γονέα παράγουν επαρκή γύρη κατά την ανθοφορία των φυτών του θηλυκού γονέα,

ββ) όταν ο θηλυκός γονέας αποκτήσει στίγματα επιδεκτικά γονιμοποίησης, το ποσοστό σε αριθμό φυτών του γονέα αυτού που παράγουν ή έχουν παράγει γύρη δεν πρέπει να υπερβαίνει το 0,5 %,

γγ) για την παραγωγή βασικών σπόρων, το συνολικό ποσοστό σε αριθμό φυτών του θηλυκού γονέα τα οποία είναι εμφανές ότι δεν είναι σύμφωνα προς τον γονέα και τα οποία παράγουν ή έχουν παράγει γύρη, δεν υπερβαίνει το 0,5 %,

δδ) αν δεν είναι δυνατό να τηρηθεί η προϋπόθεση που καθορίζεται στο παράρτημα II μέρος I σημείο 2, πρέπει να πληρούνται οι ακόλουθες προϋποθέσεις: ο αρσενικός στείρος γονέας που χρησιμοποιείται για την παραγωγή πιστοποιημένων σπόρων περιλαμβάνει μία ή περισσότερες ειδικές σειρές αποκατάστασης κατά τρόπο ώστε τουλάχιστον το ένα τρίτο των φυτών που παράγονται από τα προκύπτοντα υβρίδια να παράγουν γύρη η οποία θα είναι εμφανώς φυσιολογική από όλες τις απόψεις.

Γ. Υβρίδια Brassica napus, που παράγονται χρησιμοποιώντας την τεχνική της αρσενικής στειρότητας:

α)

>ΘΕΣΗ ΠΙΝΑΚΑ>

β) Η αρσενική στειρότητα πρέπει να ανέρχεται σε 99 % για την παραγωγή των βασικών σπόρων και 98 % για την παραγωγή πιστοποιημένων σπόρων. Το επίπεδο της αρσενικής στειρότητας πρέπει να αξιολογείται με εξέταση της έλλειψης των γόνιμων ανθήρων στα λουλούδια.

Δ. Υβρίδια του Gossypium hirsutum και του Gossypium barbadense:

α) Στις καλλιέργειες για την παραγωγή βασικών σπόρων γονικών σειρών του Gossypium hirsutum και Gossypium barbadense, η ελάχιστη ποικιλιακή καθαρότητα και για την μητρική και την πατρική σειρά πρέπει να είναι 99,8 %, εφόσον το 5 % ή περισσότερο των φυτών που έχουν σπόρους φέρει άνθη επιδεκτικά γονιμοποίησης. Το ποσοστό της αρσενικής στειρότητας της γονικής σειράς φυτών που έχουν σπόρους αξιολογείται με εξέταση της παρουσίας των στείρων ανθήρων στα λουλούδια και δεν πρέπει να είναι μικρότερο από 99,9 %.

β) Στις καλλιέργειες για την παραγωγή πιστοποιημένων σπόρων υβριδίων ποικιλιών του Gossypium hirsutum ή/και του Gossypium barbadense, η ελάχιστη ποικιλιακή καθαρότητα της γονικής σειράς που έχει σπόρους και της γονικής σειράς που έχει γύρη πρέπει να είναι 99,5 % εφόσον το 5 % ή περισσότερο των φυτών που έχουν σπόρους φέρουν άνθη επιδεκτικά γονιμοποίησης. Το ποσοστό αρσενικής στειρότητας της γονικής σειράς που έχει σπόρους αξιολογείται με εξέταση της παρουσίας των στείρων ανθήρων στα λουλούδια και δεν πρέπει να είναι μικρότερο από 99,7 %."

δ) Στο σημείο 5 το εδάφιο Β αντικαθίσταται από το εξής:

"Β. Σε περίπτωση άλλων καλλιεργειών εκτός των υβριδίων Helianthus annuus, Brassica napus, Gossypium hirsutum και Gossypium barbadense, πραγματοποιείται τουλάχιστον ένας επιτόπιος έλεγχος.

Στην περίπτωση υβριδίων του Helianthus annuus πραγματοποιούνται τουλάχιστον δύο έλεγχοι.

Στην περίπτωση υβριδίων του Brassica napus πραγματοποιούνται τουλάχιστον τρεις έλεγχοι: ο πρώτος πραγματοποιείται πριν από την περίοδο ανθοφορίας, ο δεύτερος στην αρχή της περιόδου ανθοφορίας και ο τρίτος στο τέλος της περιόδου ανθοφορίας.

Στην περίπτωση υβριδίων του Gossypium hirsutum ή/και Gossypium barbadense πραγματοποιούνται τουλάχιστον τρεις έλεγχοι: ο πρώτος πραγματοποιείται στην αρχή της περιόδου ανθοφορίας, ο δεύτερος πριν από το τέλος της περιόδου ανθοφορίας και ο τρίτος στο τέλος της περιόδου ανθοφορίας μετά την απομάκρυνση, εφόσον είναι αναγκαίο, των γονικών φυτών που έχουν γύρη."

2. Το παράρτημα ΙΙ, μέρος 1 τροποποιείται ως εξής:

α) Στο σημείο 1 οι λέξεις "εκτός των υβριδίων" παρεμβάλλονται μετά από τις λέξεις "Brassica napus".

β) Το ακόλουθο σημείο 1α παρεμβάλλεται μετά το σημείο 1:

"1α. Στην περίπτωση υβριδίων του Brassica napus που έχουν παραχθεί με την τεχνική της αρσενικής στειρότητας, οι σπόροι πρέπει να πληρούν τους όρους και τους κανόνες που ορίζονται στα στοιχεία α) μέχρι δ).

α) Οι σπόροι πρέπει να έχουν επαρκή ταυτότητα και καθαρότητα όσον αφορά τα χαρακτηριστικά της ποικιλίας των γονέων τους, συμπεριλαμβανομένης της αποκατάστασης της αρσενικής στειρότητας ή της αποκατάστασης γονιμότητας.

β) Η ελάχιστη ποικιλιακή καθαρότητα των σπόρων πρέπει να είναι:

>ΘΕΣΗ ΠΙΝΑΚΑ>

γ) Οι σπόροι προς σπορά πιστοποιούνται ως πιστοποιημένοι σπόροι μόνο εάν ληφθούν υπόψη τα αποτελέσματα των δοκιμών στο αγροτεμάχιο για εκ των υστέρων επίσημο έλεγχο σε δείγματα βασικών σπόρων που λαμβάνονται επίσημα και οι οποίες διενεργούνται κατά την βλαστική περίοδο των σπόρων που πρόκειται να πιστοποιηθούν για να εξακριβωθεί εάν οι βασικοί σπόροι πληρούν τις απαιτήσεις για τους βασικούς σπόρους που ορίζονται σε σχέση με την ταυτότητα για τα χαρακτηριστικά των γονέων, συμπεριλαμβανομένης της αρσενικής στειρότητας και τους κανόνες σχετικά με την ελάχιστη ποικιλιακή καθαρότητα που ορίζονται στο στοιχείο β).

Στην περίπτωση βασικών σπόρων υβριδίων, η ποικιλιακή καθαρότητα μπορεί να αξιολογηθεί με κατάλληλες βιοχημικές μεθόδους.

δ) Οι κανόνες για την ελάχιστη ποικιλιακή καθαρότητα που ορίζονται στο στοιχείο β) για τα υβρίδια πιστοποιημένων σπόρων πρέπει να ελέγχονται με δοκιμές στο αγροτεμάχιο για εκ των υστέρων έλεγχο σε ανάλογο ποσοστό δειγμάτων που λαμβάνονται επίσημα. Μπορούν να χρησιμοποιηθούν κατάλληλες βιοχημικές μέθοδοι."

3. Στο παράρτημα IV A, το ακόλουθο στοιχείο αα) παρεμβάλλεται μετά το στοιχείο α):

"αα) Για τους πιστοποιημένους σπόρους συνδυασμού ποικιλιών:

Απαιτούνται τα στοιχεία που αναφέρονται στο στοιχείο α), αλλά αντί του ονόματος της ποικιλίας, πρέπει να αναφέρονται το όνομα του συνδυασμού ποικιλιών ('συνδυασμός ποικιλιών' και το όνομά του) και τα ποσοστά κατά βάρος των γονέων της ποικιλίας· απαιτείται μόνο το όνομα του συνδυασμού ποικιλιών, εάν το ποσοστό κατά βάρος έχει κοινοποιηθεί γραπτώς στον αγοραστή, μετά από αίτηση, και έχει καταχωρηθεί επίσημα."